	Na temelju članka 41. Zakona o predškolskom odgoju i obrazovanju (Narodne novine 10/97, 107/07, 94/13 i 57/22) i članka 48. stavka 1. alineja 2. Statuta Dječjeg vrtića Bubamara  uz prethodnu suglasnost osnivača Općinskog vijeća Kalinovac (u daljnjem tekstu Osnivač) KLASA: 601-01/23-01/14, UR.BROJ: 2137-21-01/01-23-2 od 30. studenog 2023. godine,  Upravno vijeće na 11. sjednici održanoj dana 19.12.2023. godine donosi

 IZMJENE PRAVILNIKA
o unutarnjem ustrojstvu i načinu rada
Dječjeg vrtića Bubamara Kalinovac


Članak 1.

	Članku 24. dodaje se:

	Naziv skupine poslova
	2. Poslovi odgoja i obrazovanja 

	Naziv radnog mjesta
	· Stručni suradnik – zdravstveni voditelj


	Uvjeti
	· VŠS viša medicinska sestra ili stručni studij u trajanju od tri godine (baccalaurea sestrinstva), završen preddiplomski sveučilišni studij ili stručni studij sestrinstva, odnosno studij kojim je Stečena viša stručna sprema u djelatnosti sestrinstva u skladu s ranijim propisima, kao i osoba koja je završila sveučilišni diplomski studij ili specijalistički studij sestrinstva,  
· položen stručni ispit,
· utvrđena zdravstvena sposobnost za obavljanje poslova.
· da zadovoljava uvjete iz članka 25. Zakona o predškolskom odgoju i          obrazovanju. 

	Broj radnika
	   1

	Opis poslova
	 Zdravstvenog voditelja:
· radi na osiguravanju i unapređenju zaštite zdravlja djece i u timu sa stručnim suradnicima, odgojiteljima, roditeljima i ostalim čimbenicima sudjeluje u ostvarivanju tih zadataka,
· provodi sve preventivne zdravstvene mjere za očuvanje zdravlja djece,
· koordinira provođenje zdravstvene zaštite djece u Dječjem vrtiću sa zdravstvenim ustanovama,
·  provodi zdravstveni odgoj djece,
· u suradnji s liječnikom radi na ranom otkrivanju zdravstvenih problema djece,
·  provodi nadzor nad higijenskim uvjetima i održavanjem čistoće unutarnjeg i vanjskog prostora u kojem borave djeca,
· provodi nadzor nad mikroklimatskim uvjetima,
· vodi brigu o mjerama dezinsekcije i deratizacije,
· kontrolira ispravnost rada kuhinje, kvalitetu hrane i svježinu namirnica,
· izrađuje jelovnike za potrebe djece,
· vodi zdravstvenu dokumentaciju te sastavlja potrebne izvještaje i analize o zdravstvenom stanju djece,
· pruža prvu pomoć do konačne obrade,
· vodi nadzor nad redovitim pregledima osoblja, naročito osoblja koje rade s hranom,
· prati epidemiološku situaciju i provodi protuepidemijske mjere,
·  vodi brigu o nabavi sanitetskog materijala, lijekova, sredstava za dezinfekciju i čišćenje te priručnu ljekarnu,
· sudjeluje u organizaciji i provođenju prijema novoupisane djece,
· sudjeluje u izradi godišnjeg plana i programa rada, preventivno -sigurnosnog pravilnika
· stručno se usavršava sukladno godišnjem i individualnom planu usavršavanja,
· odgovoran je za kvalitetu i kvantitetu prehrane te mikrobiološku ispravnost, higijenu svih unutarnjih i vanjskih prostora, sanitarni nadzor, zdravstvenu zaštitu djece i sredstva za rad,
· obavlja i ostale poslove po nalogu ravnatelja.
 





Članak 2.

             Ovu izmjenu Pravilnika o unutarnjem ustrojstvu i načinu rada Dječjeg vrtića Bubamara Kalinovac, donosi Upravno vijeće uz prethodnu suglasnost Općinskog vijeća Općine Kalinovac.


Članak 3.

Ostale odredbe Pravilnika o unutarnjem ustrojstvu i načinu rada Dječjeg vrtića 
Bubamara Kalinovac ostaju na snazi.



Članak 4.

                  Ova izmjena Pravilnika o unutarnjem ustrojstvu i načinu rada Dječjeg vrtića Bubamara Kalinovac stupa na snagu osmog dana od dana objave na oglasnoj ploči dječjeg vrtića.
                 Oglašen je dana 22.12.2023. i stupio je na snagu 30.12.2023. godine.





UPRAVNO VIJEĆE

DJEČJEG VRTIĆA BUBAMARA KALINOVAC




                                                                                                            PREDSJEDNICA UPRAVNOG VIJEĆA:

